สวัสดีค่ะ สำหรับภาพนี้ที่เราจะพูดนี้ก็จะเป็นเกี่ยวกับภาพการเข้านอนนะคะ ซึ่งเราทำกันทุกวันอยู่แล้วใช่ไหม การเข้านอน ก็จะมีทั้งหมดสิบหกภาพด้วยกัน สิบหกภาพย่อยๆ ด้วยกันนะคะ

เริ่มจากภาพที่หนึ่งนะ ภาพที่หนึ่ง เราเห็นผู้ชายคนหนึ่งกำลังทำท่าหาวใช่ไหม คืออ้าปากกว้างมากๆ หาว เขาหาวนี้แหละ คือเขาหลับตาด้วย คือว่าเหนื่อยมากๆ เขากำลังหาวอยู่ เขาเอามือข้างหนึ่งมาปิดที่ปากนะคะ แล้วก็มืออีกข้างหนึ่งคือยกขึ้นสูงยืด ยืดสุดแขนเลย อีกข้างหนึ่งยืดสุดแขน เหมือนกับว่าเป็นการยืดเส้นนะคะ เป็นการยืดเส้น ก็คือหาว แล้วก็รู้สึกเหนื่อย ผู้ชายคนนี้รู้สึกง่วง เขาจึงหาวออกมา หาวแบบแรงมากๆ คือหาวอ้าปากกว้างมากๆ นะคะ ลักษณะของผู้ชายคนนี้เป็นยังไงคะ เขาแต่งตัวธรรมดานะ เป็นชุดแบบว่า เป็นชุดอยู่บ้านนะ ก็เป็นแค่เสื้อเชิ้ตธรรมดา เสื้อเชิ้ตแขนสั้นนะ มีคอปกค่ะ เสื้อเชิ้ตมีคอปก แล้วก็มีกระเป๋าอยู่ที่กระเป๋าเสื้ออยู่ข้างหนึ่งนะคะ เสื้อตัวนี้มีสีฟ้า ผู้ชายคนนี้ก็ลักษณะสีผิวมีสีแทนนะ แล้วก็ผมสั้นสีดำนะคะ ผู้ชายคนนี้กำลังรู้สึกเหนื่อยนะ เขาหาวออกมา เขาก็ทำท่ายืดแขนสุดแขนเลย แล้วก็มืออีกข้างหนึ่งเนี่ย ปิดปากนะคะ แล้วก็ทำท่าหาวออกมา เพราะว่าเขารู้สึกเหนื่อย เขาอาจจะง่วงนอนนะ อยากไปนอน

ภาพที่สองนะคะ ผู้ชายคนเดิมนะคะ ที่เราเห็นเมื่อกี้นี้ เป็นผู้ชายผมสั้นผิวสีแทนนะ ใส่เสื้อ เสื้อเชิ้ตแขนสั้นที่มีคอปกด้วยนะคะ สีฟ้า คอปกสีขาวแต่ว่าเป็นเสื้อสีฟ้า เขา หลังจากที่เขารู้สึกง่วงนอนแล้วยังไงคะ เขาก็มีความคิดว่าไปนอนดีกว่า ง่วงจังเลย ไปนอนดีกว่า เหนื่อยมากๆ ไปนอนดีกว่า ในความคิดของเขาเราก็จะเห็นเป็นรูปเตียงนะ เป็นเตียง เตียงเรียกว่าเหมือนเตียงเดี่ยวใช่ไหมคะ คือนอนได้คนเดียวนะ เป็นเตียงเดี่ยว แล้วก็ที่เตียงนั้นก็จะเป็น มีหมอนด้วย[อยู่ใบ] มีหมอนอยู่ใบหนึ่งนะคะ ในความคิดของเขาก็คือเหนื่อย ไปนอนดีกว่า ก็เลยเดินหันหลังกลับ จะไป อาจจะไปเข้าห้องนอน หรือว่าอาจจะไปทำอะไรต่อก็ได้

ภาพที่สาม ภาพที่สาม เขาหันหลังกลับมา เขาจะไปไหน เขาไปห้องน้ำนั้นเองนะคะ ในรูปนี้ทำไมถึงรู้ว่าเป็นห้องน้ำ ก็ดูจากลักษณะภาพใช่ไหม มี มีอ่างล้างมือ หรือว่าเรียกอ่างล้างหน้าก็ได้นะคะ ที่ตั้งอยู่ทางด้านขวาของภาพ แล้วก็ที่อ่างล้างหน้านั้นก็มี มีก๊อกน้ำด้วย เป็นก๊อกน้ำแบบสั้นๆ นะคะ แล้วก็มีตัวฐาน ตัวฐานที่สำหรับรองอ่างล้างหน้า นี่ก็เรียกว่าอ่างล้างมือ อ่างล้างหน้านะคะ แล้วก็ในห้องน้ำนี้ก็จะมีกระจกอยู่บนอ่างล้างหน้าด้วยนะคะ เป็นกระจกสี่เหลี่ยมผืนผ้านะคะ ที่เป็นแนวตั้ง แล้วก็มีช่องระบายอากาศ[ใช่ไหม] หรือว่าเป็นบานเกล็ดนะ เป็นบานเกล็ด เป็นช่องระบายอากาศที่เราสามารถเปิดปิดได้นะคะ ที่อยู่ด้านบนสุดนะ ตรงกลางของภาพ มีบานเกล็ด มี เป็น เป็น เขาเรียกว่าเป็นกระจกนะ เป็นกระจกยาวๆ อยู่สองอันไว้สำหรับเปิดปิดได้นะคะ แล้วก็ด้านหลังของผู้ชายก็จะเป็นประตูทางเข้าใช่ไหม ประตูก็มีลักษณะทรงเดียวกับกระจก กระจกที่อยู่บนอ่างล้างหน้านะคะ ก็เป็นประตูทรงสี่เหลี่ยมผืนผ้าแนวตั้งนะคะ แล้วก็ที่ผนัง ครึ่งหนึ่ง ที่ผนังที่อยู่ด้านใต้ของบานเกล็ดก็จะเห็นเป็น เขาเรียกว่าเป็นกระเบื้องใช่ไหม เป็นสี่เหลี่ยม เป็นรูปสี่เหลี่ยมเล็กๆๆๆ หลายๆ อันนะคะ เป็นกระเบื้อง กระเบื้องที่ติดอยู่ที่ผนังนะคะ ผู้ชายคนนี้เดินเข้าประตูมานะคะ เดินเข้าห้องน้ำมานะคะ เขาจะเดินมาที่อ่างล้างหน้าใช่ไหมคะ

ภาพที่สี่ ภาพที่สี่ ก็ เราเห็นภาพอะไรคะ เราเห็นผู้ชายคนนี้ เขากำลังหยิบแปรงสีฟันขึ้นมา แล้วก็หยิบยาสีฟันขึ้นมาด้วยใช่ไหม แปรงสีฟันมีสีส้มใช่ไหมคะ มีขนแปรง แล้วก็มีด้ามแปรง เขาจับที่ด้ามแปรงนะคะ ด้ามแปรงสีส้ม แล้วก็มืออีกข้างหนึ่งเขาก็จับยาสีฟัน แล้วเขาก็บีบยาสีฟันลงไปบนขนแปรงนะ บีบยาสีฟันลงไปที่แปรงสีฟันนะคะ บีบออกมาก็จะเป็นยาสีฟันก็จะเป็นลักษณะแบบครีมๆ หน่อยใช่ไหมคะ ในนี้ก็จะเป็นยาสีฟันสีเขียวนะ เขาบีบยาสีฟันสีเขียวออกมาบนแปรงสีส้มนะคะ เขาถือไว้ทั้งสองมือ

ภาพที่ห้า ภาพที่ห้า เขาทำอะไร ก็ผู้ชายคนนี้นะคะ หลังจากที่บีบยาสีฟันแล้วใช่ไหม เขาก็แปรงฟันนะคะ เขากำลังแปรงฟัน ก็ใช้มือข้างหนึ่งใช่ไหมคะ เอาแปรงใส่เข้าไปในปากใช่ไหม แล้วก็ แล้วก็แปรงคือลักษณะยังไงคะ ขยับมือขึ้นลงใช่ไหม ขยับมือขึ้นลง แล้วก็แปรงบริเวณฟันของตัวเองใช่ไหมคะ ข้างในทั้งยังไง ด้านในด้านนอกใช่ไหม ที่อยู่ในปากเนี่ยนะ ก็แปรงเข้าไป ขยับมือขึ้นขยับมือลงนะ ก็สลับซ้ายสลับขวา[นะคะ] แล้วก็เห็นมือเขาขยับ เขาก็ยืนแปรงฟันอยู่สักพักหนึ่ง

ภาพที่หก ภาพที่หก หลังจากที่เขาแปรงฟันเสร็จแล้วยังไงคะ เขาก็เดินกลับมาที่ห้องนอนใช่ไหม เพราะว่าเมื่อกี้เขารู้สึกเหนื่อย รู้สึกง่วงนอน ในความคิดเขาเนี่ย เขาคิดถึงเตียงนอนนะคะ เขาก็เลยเดินกลับมาที่ห้องนอนนะ ห้องนอนของเขามาดูลักษณะ ทำไมถึงทราบว่าเป็นห้องนอน ก็คือ เข้ามาผ่านประตูเข้ามาใช่ไหมคะ ก็จะเห็นเตียง เป็นเตียง เตียงเดี่ยวนะ เตียงของเขาเป็นเตียงเดี่ยว เตียงที่ยกพื้นสูงใช่ไหม ก็คือว่าเตียงค่อนข้างสูง แล้วข้างล่างก็เป็นโล่งๆ ไม่มีอะไรนะ ยกพื้นสูงขึ้นมา ก็เตียงนี้ลักษณะก็จะเป็นเตียงเดี่ยว นอนได้คนเดียวนะ ที่เตียงก็จะมีหัวเตียงใช่ไหมคะ หัวเตียงที่อยู่ ติดอยู่กับผนังที่เป็นส่วนที่สูงที่สุดนะ เป็นหัวเตียงนะ แล้วก็จะเป็นโค้งแบบโค้งเล็กน้อยนะ ส่วนที่ปลายเตียง ที่ปลายเตียงก็จะเป็นลักษณะครึ่งวงกลมนะ อยู่ที่ปลายเตียงค่ะ แล้วก็บนเตียงก็จะมีหมอนอยู่หนึ่งใบ แล้วก็มีผ้าห่มอยู่หนึ่งผืนนะคะ ผ้าห่มก็เป็นสีฟ้าใช่ไหม พับเก็บมานิดหนึ่งตรงขอบ พับ ทับ ทับลงมานิดหนึ่งที่ขอบนะ ก็เป็นการแบบจัดเตียงทั่วไปนะคะ แล้วก็ที่ผนังก็มีหน้าต่างใช่ไหม เป็นหน้าต่าง เป็นกระจกสี่เหลี่ยมจัตุรัส เป็นกระจกสี่เหลี่ยมจัตุรัส สี่ เขาเรียกว่าอะไรสี่ สี่อันอะ เป็นสี่อันที่มันมาต่อกันนะคะ ก็เวลาเปิดเราอาจจะเป็นเปิดขึ้นหรือเปิดจากด้านข้างหรืออะไรยังงี้ก็ได้นะคะ แล้วก็ด้านข้างก็จะมีเหมือนกับผ้าม่านนะ มีผ้าม่านอยู่ทางซ้ายและขวา เป็นผ้าม่านที่ถูกเปิดเอาไว้ ทำให้เรามองเห็นวิวข้างนอกนะคะ ก็ผู้ชายคนนี้ เขาเดินเข้ามาที่ห้องนอนของเขานะคะ ตอนนี้เขายังแต่งชุดเป็นชุดธรรมดาอยู่ใช่ไหม เป็นชุดอยู่บ้าน อาจจะเป็นชุดที่เขาทำงานหรือว่าเป็นชุดอยู่บ้าน อะไรยังงี้ก็ได้นะ ก็เป็น เป็นเสื้อ เสื้อเชิ้ตนะ แขนสั้น แล้วก็เขาใส่กางเกงขายาวใช่ไหม สีดำ แล้วก็ยังใส่รองเท้าอยู่ด้วยนะคะ

ภาพที่เจ็ด ภาพที่เจ็ดอะ ผู้ชายคนนี้ทำอะไรอยู่ เขาเดินมาที่พัดลมใช่ไหมคะ รู้จักไหมคะ พัดลม เห็นไหม พัดลม เขาเดินมาเปิดพัดลมนะคะ ผู้ชายคนนี้เดินมา เอามือมากดปุ่มที่พัดลมเพื่อเปิดพัดลม ลักษณะพัดลมเป็นยังคะ พัดลมตั้งอยู่บน เขาเรียกว่าบนเก้าอี้เนอะ เป็นเก้าอี้เล็กๆ ตัวหนึ่ง พอดี ขนาดพอดีกับพัดลมเลย พัดลมตั้งอยู่บนเก้าอี้ แล้วก็พอกดพัดลมใช่ไหมคะ กดเปิด พัดลมก็จะหมุนอะ พัดลมก็จะหมุนไปด้านขวาใช่ไหม หมุนไปด้านขวา ไปทางขวานะคะ แล้วก็ลักษณะพัดลมก็จะมีใบพัดใช่ไหม ใบพัดที่เราเห็นมันจะมีอยู่ เป็นเหมือนสามใบ เป็นใบพัดสามใบนะคะ แล้วก็จะมีตัวแกนใช่ไหม แกนที่อยู่ตรงกลาง มีแกนใบพัด มีใบพัด แล้วก็จะมีตรงที่ครอบที่เป็นที่กันอันตรายนะคะ เผื่อว่ามือเราไปโดนอะไรยังงี้ใช่ไหม ก็จะเป็นที่ครอบพัดลมอีกทีหนึ่ง ก็จะเป็นลักษณะเป็นเหล็ก เป็นซี่ๆ ที่เรามองเห็นอยู่ด้านหลังใบพัดใช่ไหม ก็จะเป็นรูปกรงเหล็กอะนะ เป็นซี่ๆ ที่ครอบไว้อยู่อีกทีหนึ่งนะคะ แล้วก็ตัวเครื่องของพัดลมเนี้ย มีสีส้มนะ เป็นสีส้ม แล้วก็ด้านหลังของพัดลม เห็นไหมคะ จะมีเหมือนปุ่มกดอีกนิดหนึ่งนะ อันนั้นสำหรับที่กดเป็นการบังคับพัดลมใช่ไหมคะ ให้พัดลมส่าย[รู้จักไหม] ส่ายก็คือให้มันแบบว่าขยับไปมา หรือว่าให้พัดลมนั้นอยู่กับที่นะ แต่คนนี้เขาก็แค่เปิดพัดลมเฉยๆ ใช่ไหม เพราะว่าเขาอยู่คนเดียว เขาก็แค่เปิดพัดลมเฉยๆ เขาไม่ต้องการให้พัดลมส่ายนะคะ

ภาพที่แปด ภาพที่แปด ก็ ผู้ชายคนนี้ทำอะไรคะ เขากำลังถอดเสื้อใช่ไหม เขาถอดกางเกงไปแล้ว กางเกงเขาพาด กางเกงสีดำขายาวนะคะ พาดอยู่ที่ขอบเตียงนะคะ แล้วก็ตอนนี้เขาก็กำลังถอดเสื้ออยู่นะ เขาก็ถอดเสื้อขึ้นมา เขาก็ เห็นไหมคะ ทำท่า ทำท่าถอดเสื้อ ก็คือเอาแขนเนี่ย เอามาดึงเสื้อขอบเสื้อนะ หรือว่าดึงที่แขนเสื้อของตัวเองใช่ไหม แล้วก็พยายามดึงขึ้นมานะคะ แล้วก็ผู้ชายคนนี้เขาถอดกางเกงไปแล้วใช่ไหม เราก็เห็นที่เป็นเหมือนคล้ายๆ กับกางเกงขาสั้นใช่ไหมคะ ซึ่งเราเรียกว่ากางเกงใน กางเกงในใส่อยู่ข้างในใช่ไหมคะ ใส่อยู่ข้างในก่อนที่เราจะใส่ชุดทั่วไปทับอีกทีหนึ่งนะคะ ก็คือเขาใส่กางเกงในก่อนอยู่แล้วใช่ไหมคะ ก่อนที่เขาจะใส่กางเกงนอกหรือว่ากางเกงขายาวทับเข้าไปอีกทีหนึ่ง ดังนั้นถ้าเขาจะนอนก็ต้องถอดออกมาก่อนนะคะ แต่กางเกงในก็ยังใส่ไว้อยู่นะ ไม่ต้องถอด

ภาพที่เก้า ภาพที่เก้า หลังจากที่เขาถอดเสื้อใช่ไหม ถอดเสื้อและถอดกางเกง วางพาดไว้ที่ขอบเตียงเรียบร้อยแล้ว ในภาพเราเห็นกางเกงสีดำขายาวแล้วก็เสื้อเชิ้ตสีฟ้านะคะ วางพาดอยู่ที่ขอบเตียงนะคะ เขาก็ทำการ เขาเรียกว่าอะไร ใส่ ใส่ชุดใหม่หรือว่าเราเรียกว่าเป็นชุดนอนเนอะ เป็นชุดนอนหรือว่าจริงๆ อาจจะเป็นชุดที่สบายๆ อะ เป็นเสื้อตัวใหญ่ๆ นะ เสื้อยืดตัวใหญ่ๆ ใส่กางเกงขาสั้นก็ได้ เป็นชุดสบายๆ ที่เหมาะสำหรับการนอนใช่ไหมคะ เพราะว่าจริงๆ แล้วก็ไม่ เขาเรียกว่าอะไร ชุดนอนก็ทุกคนไม่ได้ชอบใส่ชุดนอนเสมอไปใช่ไหม บางคนก็จะชอบใส่เป็นแบบชุดสบายๆ เป็นเสื้อยืดธรรมดานะคะ อันนี้เราเรียกชุดนอนแล้วกัน เป็นชุดนอนของเขา มีสีเหลือง แล้วก็เขาใส่กางเกงขาสั้นสีขาวนะคะ สำหรับแบบนอนสบายๆ

ภาพที่สิบ ภาพที่สิบ หลังจากที่เปลี่ยนเสื้อผ้าเสร็จแล้วใช่ไหม เปลี่ยนเป็นชุดนอนชุดสบายๆ เสร็จเรียบร้อยแล้วนะคะ เขาก็ขึ้นไปนั่งพิงอยู่บนเตียงนะคะ เขาไปนั่ง ลักษณะเขาเรียกว่าอะไรอะ กึ่งนั่งกึ่งนอนนะคะ ก็คือหลังพิงอยู่ที่หัวเตียงใช่ไหมคะ แล้วก็ขาก็ยืดออกมาที่ปลายเตียงนะคะ เขากำลังนั่งชันเข่าข้างหนึ่งขึ้นมา เขานั่งชันเข่าข้างหนึ่ง ขาอีกข้างหนึ่งเนี่ย ยืดตรงนะคะ แล้วก็นั่งอยู่บนเตียงใช่ไหม นั่งพิงหมอน ซึ่งนั่งพิงหมอน แล้วก็นั่งพิงไปทางด้านหัวเตียง แล้วก็นั่งทับบนผ้าห่ม เขายังไม่ได้ห่มผ้านะคะ เขานั่งทับบนผ้าห่ม ในภาพนี้เราก็เห็นเตียงใช่ไหม เห็นเตียงอันเดิม เตียงเดี่ยวที่มีหัวเตียง แล้วก็มีปลายเตียงเป็นลักษณะครึ่งวงกลม แล้วก็ใต้เตียงเป็นเปิดโล่งนะ เป็นขาตั้ง มีขาตั้งขึ้นมา แล้วก็เราเห็นข้างล่างเป็นเปิดโล่ง ด้านหลังที่ผนังก็จะเป็นหน้าต่างใช่ไหมคะ หน้าต่างที่เป็นกระจกสี่เหลี่ยมจัตุรัสสี่ สี่อันด้วยกันนะ เป็นรูปเป็น มีอยู่สี่อันนะ แล้วก็มีผ้าม่านที่อยู่ด้านข้างทั้งซ้ายและขวาที่ถูกเปิดไว้นะ ผ้าม่านถูกเปิดไว้ แล้วก็ด้านข้างของรูปเราก็จะเห็นเป็นชั้นนะ เป็นตู้ก็ได้อะ เป็นตู้ ตู้ใส่ของ ตู้เก็บของใช่ไหมคะ ที่มีชั้นอยู่สามชั้น มีตู้เก็บของที่มีชั้นอยู่สามชั้น อันนั้นมันอาจจะเป็นสำหรับใส่เสื้อผ้าก็ได้นะ หรือว่าอาจจะเก็บของอะไรทั่วไปก็ได้ เป็นตู้เก็บของ ชั้นเก็บของที่มีลิ้นชักนะคะ มีลิ้นชักอยู่สามชั้น แล้วก็ข้างบนตู้ก็จะเห็นทีวีนะ ทีวีอันนี้ยังปิดอยู่ใช่ไหม เพราะว่าจอยังมืดอยู่นะคะ เรียกทีวีจอแบนใช่ไหมคะ คือว่าเป็นลักษณะเป็นสี่เหลี่ยม แล้วก็ความหนาไม่มากนะ หนานิดเดียวนะ ที่เรียกทีวีจอแบน แล้วก็ด้านข้างตู้ ด้านข้างตู้เราก็จะเห็นพัดลมใช่ไหมคะ ที่กำลังเปิดอยู่ พัดลมสีส้มที่ตั้งอยู่บนเก้าอี้นะ กำลังเปิดอยู่นะคะ ผู้ชายคนนี้นั่งพิงอยู่บนเตียงใช่ไหมคะ แล้วก็มองไปที่ทีวีนะ แต่ว่าทีวียังปิดอยู่นะ แล้วพัดลมก็ยังเปิดอยู่ พัดลมยังทำงานอยู่

ต่อมาภาพที่สิบเอ็ดนะคะ ภาพที่สิบเอ็ด ก็เห็นเป็นภาพทีวีใช่ไหม เป็นทีวีนะ เป็นทีวีที่เปิดแล้วใช่ไหมคะ เพราะว่าอะไร เพราะว่าผู้ชายคนนี้เขามีรีโมทอยู่ในมือ เขาเรียกว่าถือรีโมททีวีนะ เขาถือรีโมททีวีที่มือข้างขวาของเขา แล้วก็นิ้วโป้งเห็นไหม นิ้วโป้งของเขาเนี่ย กดปุ่มบนรีโมททีวีใช่ไหมคะ แล้วก็ชี้ไปที่ทีวีเพื่อเปิดทีวีนะคะ เขาก็กดปุ่มเปิดทีวีเพื่อให้ทีวีเปิดขึ้นมานะ เพราะตอนแรกทีวีมันปิดอยู่ใช่ไหม เป็นจอดำๆ ตอนนี้ทีวีก็มีภาพแล้วขึ้นมานะคะ ก็เป็นภาพข่าวใช่ไหม เขาดูข่าว เป็นข่าวเกี่ยวกับน้ำท่วมนะคะ สังเกตดูก็จะมีคนลุยน้ำท่วมอยู่ ช่วงนี้เป็นฤดูฝน ก็จะมีข่าวน้ำท่วมอยู่ในรายการทีวี ในรายการข่าวนะคะ ก็ลักษณะรีโมทเป็นยังไงคะ ก็เป็นสี่เหลี่ยม สี่เหลี่ยมผืนผ้านะ เป็นแนวตั้ง เป็นลักษณะแข็งๆ หน่อยใช่ไหม แล้วก็มีปุ่มหลายๆ ปุ่มนะ มีตัวเลขอยู่บนรีโมท มีปุ่มหลายๆ ปุ่ม แล้วก็มีปุ่มเปิดปุ่มปิดใช่ไหมคะ มีปุ่มตั้งเวลา ก็เป็นรีโมททั่วไป

ภาพที่สิบสอง ภาพที่สิบสองก็เป็นยังไงคะ ในภาพเราก็เห็นผู้ชายคนนี้ใช่ไหมคะ ตอนนี้กำลังนั่งดูทีวีอยู่ เขาเรียกว่ากึ่งนั่งกึ่งนอนใช่ไหม พิงอะ พิงยืดขาทั้งสองข้าง ตอนนี้เขาเปลี่ยนแล้ว เขาไม่ได้ชันขาขึ้นมาข้างหนึ่งแล้วนะ เขายืดขาออกไปทั้งสองข้างเลยที่ปลายเตียงนะ แล้วก็มือก็วางอยู่ที่ตัวนะคะ วางอยู่ที่หน้าขา ผู้ชายคนนี้นั่งดูทีวีอยู่ที่เตียงของเขานะคะ เป็นลักษณะนั่งพิงที่ เขาเรียกว่าอะไรอะ ที่หัวเตียงอะ นั่งพิงที่หัวเตียง แล้วก็ยืดขาไปทางปลายเตียงนะคะ ในภาพเราก็จะเห็นเตียงใช่ไหมคะ เขาก็นั่งเหมือนเดิมคือนั่งพิงหมอน แล้วก็นั่งอยู่บนผ้าห่มนะคะ บนเตียงของเขาที่มีลักษณะเปิดโล่งอยู่ข้างใต้ใช่ไหมคะ แล้วก็ปลายเตียงก็จะเป็นรูปครึ่งวงกลมนะ เป็นรูปครึ่งวงกลมโค้งๆ ครึ่งวงกลม แล้วก็ที่ผนังก็จะเห็นกระจกที่เปิดอยู่ใช่ไหมคะ มีผ้าม่านอยู่ด้านซ้ายและขวานะ แล้วก็ที่ปลายเตียงข้างๆ ที่ถัดจากปลายเตียงก็คือมีทีวีใช่ไหมคะ มีชั้น มีตู้เก็บของนะคะ ตู้วางของที่มีลิ้นชักอยู่สามชั้นนะ แล้วก็ข้างบนตู้ก็วางทีวีไว้อยู่นะ เป็นทีวีจอแบนใช่ไหมคะ และด้านข้างของตู้ก็จะเป็นพัดลมหนึ่งตัวที่ตั้งอยู่บนเก้าอี้หนึ่งตัวนะคะ

ภาพที่สิบสาม โอเค หลังจากที่เขาเป็นยังไงคะ ดูข่าวแล้วสักพักหนึ่งรู้สึกง่วง ง่วงแล้วนะ ง่วงแล้ว ง่วงจริงๆ เขาก็เลยหยิบรีโมททีวีอันเดิมขึ้นมานะ หยิบรีโมททีวีขึ้นมากดปิดทีวีใช่ไหมคะ แล้วก็จะเห็นสัญลักษณ์ปิดทีวี เขาเอารีโมทแล้วก็ชี้ไปที่ทีวีนะ แล้วกดปุ่มปิดทีวี ทีวีก็ปิดนะคะ ก็เป็นจอแบบมืดๆ

ภาพที่สิบสี่ก็เป็นภาพที่ในห้องเนี้ย ตอนเนี้ย ในห้องเนี้ยมืดแล้ว คือปิดไฟแล้วนะคะ เป็นภาพแบบสีเทาๆ ละ เขาปิดไฟเรียบร้อยละ และเขาก็เตรียมตัวที่จะนอนนะคะ ก็พัดลมยังเปิดอยู่ใช่ไหม พัดลมนี้เปิดไว้ทั้งคืนเลย เพราะว่า เพื่อยังไงคะ จะได้นอนหลับสบายอะ เพราะว่ามันจะช่วยทำให้อากาศมันถ่ายเทใช่ไหมคะ เวลาเปิดพัดลม ผู้ชายคนนี้ก็นอนอยู่บนเตียงนะ แล้วก็พลิก พลิกตัวใช่ไหม เหมือนกับว่ายังไม่หลับ แต่ว่าก็คือพลิกตัวไปมานะคะ เขายังไม่หลับ เขาพลิกตัวมาอีกด้านหนึ่งใช่ไหม เขาพลิกตัวมาทางด้านขวานะ แล้วก็มือของเขานี้ก็ ก็จับหมอนไว้อยู่ เขาพลิกตัวมาแล้วเขาก็จับหมอนไว้อยู่ ส่วนพัดลมนี้ก็เปิดตลอดคืนนะคะ

ภาพที่สิบห้าค่ะ หลังจากนั้นยังไงคะ หลังจากที่เขาพลิกตัวไปสักพักหนึ่งแล้ว เขาก็หลับจริงๆ แล้วใช่ไหม คือคราวนี้เขานิ่งละ เขาไม่พลิกตัวละ ผู้ชายคนนี้นอนนิ่งหลับจริงๆ แล้วนะคะ สังเกตจากสัญลักษณ์ใช่ไหม คือว่าหลับแล้ว ก็กรนด้วยนะ ถ้าเกิดเหนื่อยมากๆ ก็จะกรนเสียงดัง มีเสียงกรนนะคะ ก็ในห้องสิ่งที่เคลื่อนไหวก็มีอยู่อย่างเดียวใช่ไหม ก็คือพัดลมนะคะ พัดลมก็เปิดไว้ทั้งคืน และถ้าเกิดว่าบางบ้านก็อาจจะเปิดแอร์ก็ได้ใช่ไหม ถ้าเกิดว่าไม่กลัวเปลืองค่าไฟเยอะนะคะ แต่ว่าส่วนใหญ่ก็จะเปิดพัดลมใช่ไหม เพราะว่าพัดลมมีราคาถูก แล้วก็ค่าไฟก็ กินไฟน้อยด้วยนะ ประหยัดพลังงาน ค่ะ ผู้ชายคนนี้ก็นอนหลับแล้ว แล้วก็อาจจะกรนด้วย

ภาพที่สิบหกนะคะ ภาพสุดท้าย ภาพที่สิบหก พอเขาหลับใช่ไหมคะ คือหลับไปแล้ว หลับจริงๆ เกิดอะไรขึ้น เขาฝันใช่ไหม ฝัน เขาฝันถึงอะไร ฝันถึงยักษ์ รู้จักไหม ยักษ์ ฝันถึงยักษ์ ก็เป็น เป็นเขาเรียกว่า เป็นมนุษย์ในวรรณคดีนะ เป็นมนุษย์ในวรรณคดีที่มีรูปร่างใหญ่โตมาก แล้วก็เป็นคนหรือเป็นมนุษย์นะ รูปร่างใหญ่โตที่มีความดุร้ายนะ เป็นคนใจร้าย มีความดุร้ายนะคะ เขาเรียกเป็นยักษ์นะคะ เขาฝันถึงยักษ์อยู่ ซึ่งยักษ์ตัวนี้นี่หน้าตาเป็นไงคะ โกรธนะ ดุด้วย แล้วก็มีหูยาวด้วยเนอะ มีหูยาว แล้วก็เหมือนใส่เป็น ด้านหัวก็จะเป็นแบบสีส้มๆ นะ ส่วนตัวยักษ์ก็เป็นสีเขียวใช่ไหม แล้วก็ยักษ์ก็จะมีเขี้ยวเห็นไหม เขี้ยวก็คือเป็นฟันที่ยาวๆ มีเขี้ยวขึ้นมาสองข้างนะ ด้านซ้ายและขวาก็เป็นเขี้ยวขึ้นมา แล้วก็ยักษ์ก็มีหน้าตาดุร้าย ผู้ชายคนนี้กำลังฝันถึงยักษ์อยู่นั้นเองนะคะ

สำหรับภาพนี้ก็จบลงแล้วนะคะ ไว้โอกาสหน้าเจอกันใหม่ในภาพต่อๆ ไป สำหรับวันนี้สวัสดีค่ะ